மெட்டோகுளோபிரமைட் மருந்தும் பலன் அளிக்கலாம். 

நுண்ணுயிர் எதிர்வினைப் பொருட்கள் பொதுவாக இரைப்பைக் குடல் அழற்சிக்குப் பயன்படுத்தப்படுவதில்லை. ஆயினும், சில நேரங்களில் (வயிற்றுக் கடுப்பு போன்ற) அறிகுறிகள் மிகவும் தீவிரமாக இருந்தாலோ அல்லது நுண்ணுயிர்தான் காரணம் என தனிமைப்படுத்தப்பட்டால் அல்லது ஐயம் இருந்தால், இவை பயன்படுத்தப்படுகின்றன. இவ்வாறு நுண்ணுயிர் எதிர் வினைப் பொருட்களை அளிப்பது என்று முடிவாகி விட்டால், பெரும்பாலும், ஃப்ளூரோகுவினோலோன் அல்லது மாக்ரோலைட் ஆகியவை பயன்படுத்தப்படுகின்றன.

நுண்ணுயிர் எதிர்வினைப் பொருட்களால் பொதுவாக உருவாகும் பெருங்குடல் மென்தோல் அழற்சி இதற்குக் காரணமான மருந்தை நிறுத்துவதன் மூலமும், மெட்ரோனிடஜோல் அல்லது வாங்கோமைசின் கொண்டு சிகிச்சை அளிப்பதன் மூலமும் மேலாண்மை செய்யப்படுகிறது.


கருத்தாக்க ரீதியாக இயக்க எதிர்ச் செயலி மருந்துகளால் சிக்கல்கள் உருவாகலாம். இருப்பினும், மருந்தக அனுபவங்கள் இத்தகைய நிகழ்வுகளைச் சுட்டிக் காட்டவில்லை. இரத்தப் போக்குள்ள வயிற்றுப் போக்கு அல்லது காய்ச்சலும் கூடிய வயிற்றுப் போக்கு கொண்டுள்ளவர்களுக்கு இவை அளிக்கப்படுவதில்லை.

ஓபியாட் என்பதன் ஒத்த பொருளான லோபர்மைட் வயிற்றுப் போக்கிற்கான அறிகுறி அடிப்படையில் அமைந்த மருத்துவமாகும். குழந்தைகளில் இது மூளையின் முதிராத குருதித் தடுப்பானைத் தாண்டி நச்சு விளைக்கக் கூடும் என்பதால், அவர்களுக்கு இதைப் பரிந்துரைப்பதில்லை.

மூவிணைத் திறன் மருந்தான பிஸ்மத் மற்றும் சாலிசிலேட்டுகள் கொண்ட நீர்மத்தில், கரையாத பல்கூட்டுப் பொருளான பிஸ்மத் சப்சாலிசிலேட் (பிஎஸ்எஸ்) மிதமான-நடுத்தர நிகழ்வுகளில் பயன்படலாம்.

இரைப்பைக் குடல் அழற்சியின் பல்வேறு வடிவங்களைத் தடுப்பதிலும், சிகிச்சை அளிப்பதிலும், சில வகையான உயிரிய ஆதரவுப் பொருட்கள் பலன் அளிக்கின்றன. நொதித்தலுக்கு உட்படுத்தப்பட்ட (கட்டித்தயிர் போன்ற) பால் பொருட்களும் அறிகுறிகளின் கால அளவினைக் குறைக்கின்றன.

உலக சுகாதார நிறுவனம், குழந்தைகளும் சிசுக்களும் இரைப்பைக் குடல் அழற்சி துவங்கிய பின்னர் இரண்டு வாரங்கள் வரையிலும் இணைப்புணவாக துத்தநாகம் பெற வேண்டும் என பரிந்துரைக்கிறது. இருப்பினும், இத்தகைய இணைப்புணவினால் பலன் ஏதும் இருப்பதாக 2009ஆம் ஆண்டு நிகழ்த்திய ஒரு சோதனையில் தெரியவரவில்லை.

அறிகுறிகளும் குறிகளும்
தடுப்பு முறைகள்
சிக்கல்கள்
மருத்துவங்கள்